**Limitele cunoașterii**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Într-o zi fără de nume, ce a coborât din basme,

Soarele s-a prins în horă cu-ale viselor fantasme

Și pe mișcătoarea scenă al prea-negrului ocol

Se revarsă-n curcubee, împlinindu-și al său rol.

Din a buchiei citire, unii zic c-ar sta in loc

-Un pescar în intuneric aruncând al său voloc,

Ce a prins în cercul sorții din al suflului avânt

Enigmatice planete și un boț numit... Pământ.

Alții zic că e furtuna unor nori de energie

Supărați că viața toată vor lucra în sinergie

Pentru-a umple cu merinde traista unui mic atom

Ce-și traiește măreția pe Pământ, creând pe om.

Reflectorul nemuririi își reglează a sa pală

Și din neguri, dintre codri, se ridică cu sfială

Actorași ce-n astă lume ne numim, azi, pământeni

Ne jucam prea-scurte roluri, dar ne socotim eterni.

Cine poate să decidă de’ gândirea ne e dreaptă

Când nu știm ce e în față, câte neguri ne așteaptă?

De privim înspre trecuturi, frecventând a vieții școală,

Vom putea lupta cu temeri, tratând frica ca o boală.

Mândri, vom păsi pe raze de lumină și cuvânt

Și prea-dulcea vrajă-a vieții, dezrobită de Pământ

Va porni spre-a sa genune, spre eternul neștiut,

Împlinindu-și profeția de atom argonaut.

Secoli trec, al vieții caier, agățat în aștrii sorții,

Este tors de omenirea unui vis fără proporții.

Universul se ridică din a timpului genune

Deschizând secreta poartă către-a sa înțelepciune.

Iară omul, în gândire, gata e să îl primească

„Azi” să fie vâlvâtaia unui „ieri” ce-a fost doar iască

Dar gândind spre infinituri, îl cuprinde-o întrebare

„De-oi cunoaște Absolutul, ce-o sa mai urmeze oare?”

Cuprins e de frica sorții când ar ști Nemărginirea

Când a negrului lumină nu-i va mai orbi privirea

El închide poarta sorții, se coboară spre Pământ

Lăsând amintire clipa, pentru vise zăcământ.

Între cercuri, printre aștri, energia stă în tomuri

Etalându-și a sa fală, în constante și reci domuri.

Doar un Soare mai străluce, mândru c-a sa moștenire

Își trăiește împlinirea pe Pământ și în Iubire.